alexandrainst/scandi-wiki huggingface dataset:
Øyer kirke

Øyer kirke er en korskirke fra 1725 i Øyer kommune, Innlandet fylke.

Byggverket er i tre og har 300 plasser.

Det er kirkegård ved kirken. I 2010 åpnet dessuten Bruvin gravlund lenger sørøst i bygda.

Kilder

Eksterne lenker
 Øyer og Tretten kirkelige fellesråd
 
 

Kirker i Øyer
Kirker i Sør-Gudbrandsdal prosti
Kulturminner i Øyer
Norske kirker fra 1725
Valgkirker i 1814
Tretten kirke

Tretten kirke er en korskirke fra 1728 i Øyer kommune, Innlandet fylke.

Byggverket er i tømmer og har 300 plasser.

Altertavle og prekestol er skåret av Bjørn Olstad i 1751–52, mens døpefonten ble laget av Ole Olsen Klævamoen i 1780-årene.

Kirken fikk et høyt tårn i 1807. Dette bød alltid på problemer, noe som kulminerte med at tårnet ble fjernet i 2000 og parkert ved siden av kirken, som fikk et midlertidig tak. I 2015 kom et nytt, lavt tårn på plass, og kirken ble malt året etter.

Referanser

Kilder

Eksterne lenker 
 Historien om Tretten kirke hos Øyer og Tretten kirkelige råd
 Interiøret i Tretten kirke hos Øyer og Tretten kirkelige råd
 
 

Kirker i Øyer
Kirker i Sør-Gudbrandsdal prosti
Kulturminner i Øyer
Norske kirker fra 1728
Korskirker i Norge
Nordberg kirke (Skjåk)

Nordberg kirke er en åttekantet kirke fra 1864 i Skjåk kommune, Innlandet fylke.

Kirken er oppført etter tegning av arkitekt Jacob Wilhelm Nordan av byggmester Jakob Jonsen Storlien (Rasmussen oppgir Storlien som arkitekt). Det er en laftet tømmerkirke med 300 sitteplasser (Muri oppgir 200 sitteplasser). Prekestolen har nygotiske trekk og er laget av Jehans (Johannes) Odde. Altertavlen er også laget av Odde, og har motivet Jesu oppstandelse omgitt av to engler, alt skåret i tre.
Orgelet er dekorert med malt treskurd (rosemaling). Altertavle og prekestol er skåret av Johannes J. Odde fra Lom.

På kirkegården er forfatteren Tore Ørjasæter begravet.

Referanser

Eksterne lenker 
 
 

Kirker i Skjåk
Kirker i Nord-Gudbrandsdal prosti
Oktogonale kirker i Norge
Kulturminner i Skjåk
Norske kirker fra 1864
Jacob Wilhelm Nordan
Ås kirke (Vestre Toten)

Aas kirke er en korskirke fra 1921 ved Bøverbru i Vestre Toten kommune, Innlandet fylke. Den var tidligere hovedkirke for hele Vestre Toten, og før Toten prestegjeld ble delt i Østre og Vestre Toten i 1826 var Aas kirke annekskirke under daværende hovedkirke og sokneprest i Hoff kirke som ligger i Østre Toten.

Byggverket er i stein og har 500 plasser. Nyromansk stil. Nåværende kirke er den 4. kirke på samme sted. Den første kirken var en stavkirke. Tidligere tømmerkorskirke fra 1789 brant i 1915 etter lynnedslag i spiret. Store deler av innredningen, f.eks. kirkebenker, altertavle, m.m., ble reddet ut av bygdefolket før kirka brant helt ned. Altertavle og prekestol er fra 1600-tallet og ble laget av daværende sokneprest for Toten Knut Sevaldsen Bang.

En av landets få og best bevarte kirkestaller står nedenfor kirka. Det var opprinnelig tre kirkestaller ved Aas kirke, men to har blitt revet etter at bilen kom og det ble mindre vanlig og kjøre med hest når en skulle til kirken.

Soknepresten i Aas bor på prestegården Kallerud i nærheten av kirka.

Det gamle kommunelokalet for Vestre Toten kommune ligger like nedenfor kirka. I dag ligger kommuneadministrasjonen på Raufoss.

Eksterne lenker 
 
 Vestre Toten kirkelige fellesråd
 

Kirker i Vestre Toten
Kirker i Toten prosti
Kulturminner i Vestre Toten
Norske kirker fra 1921
Byggverk tegnet av Henry Bucher
Kirkebranner i Norge
Anders Aarum

Anders Aarum (født 17. desember 1974 i Moss) er en norsk jazzpianist og komponist), kjent fra en rekke utgivelser og internasjonale samarbeid.

Aarum er utdannet ved Agder musikkonservatorium, Sibelius-akademiet og Norges musikkhøgskole med avhandlingen «Stiltrekk som skiller den nordiske jazzen fra den afro-amerikanske».  
Han har ledet Anders Aarum Trio til debutplaten Lucky strike (Hot Club Records, 2000) med Mats Eilertsen bass og Torstein Ellingsen trommer. Hans andre var Absence in mind (Jazzaway, 2004), der Thomas Strønen hadde erstattet Ellingsen. Derpå ga trioen ut First communion (2006) med Ole Morten Vågan bass og Andreas Bye trommer.

Aarum har bandet Fossum-Aarum Quartet sammen med brødrene Håvard (sax og fløyte) og Jens Fossum (bass). Jarle Vespestad spiller trommer i kvartetten. 
Fossum-Aarum Quartet ble i 2007 nominert til Spellemannpris i jazz-klassen for debutplaten F.A.Q. (Schmell Records).'''

Aarum er fast pianist i Funky Butt. Ellers har han medvirket på utgivelser med Per Høglend, Randi Tytingvåg, Sølvi Hansen, Ola Kvernberg, Majken Christiansen, Tine Asmundsen, Sigurd Køhn, Sonny Simmons, Børre Dalhaug, Hilde Louise Asbjørnsen, Jazzmob, Nora Brockstedt og Even Skatrud Andersen. Aarum har mottatt No-fear-prisen fra Oslo Jazzradio, og er tilknyttet Norges musikkhøgskole som timelærer i akkompagnement.

Referanser

Eksterne lenker 
 Biografi fra Jazzbasen.
 Diskografi fra Jazzbasen.

Norske jazzpianister
Personer fra Moss kommune
Fødsler i 1974
Stein Kagge

Stein Kagge (født 16. februar 1933) er en norsk journalist og forfatter, mest kjent som jazz-skribent.

På 70-tallet etablerte han seg som fast jazzanmelder i Aftenposten, og fikk Molderosen for sitt virke (1983).
Han har bidratt til flere bøker om jazz, som Robert & Celia Dearling Musikkens verdt å vite, Kjell Bækkelunds Portretter av 15 norske musikere (1992), samt egenhendig gitt ut Jazzprofiler – fra Satchmo til Ola Kvernberg (Schibsted, 2001).
På NRK var han i en årrekke jazzreporter (radio).
Han leder også programposten «Jazzens Aneballeri» i Oslo Jazzradio. Han mottok Oslo Jazzfestivals pris Ella-prisen i 1996.

Kagge er far til forlegger og polfarer Erling Kagge, og har også skrevet boken Mot ismånen om nordamerikanske innfødte (Aschehoug, 1978), oversatt Naomi James'  beskrivelse av sin jordomseiling Over sjø og land (1981), samt forfattet biografien Bror With: Fra Rottefella til Dromedillen (Schibsted, 1998).
Albumnotater 
 Royal Garden Jazzband: Til gammeljazzens venner! (1975)
 Aspheim Oldtimers: Aspheim Oldtimers (1989)

Referanser 

Jazzjournalister
Norske sakprosaforfattere
Fødsler i 1933
Norske journalister
Døvekirken i Oslo

Døvekirken i Oslo er en arbeidskirke fra 1974 i Oslo, Fagerborggata 12.

Byggverket er i tegl og har 100 plasser.

Eksterne lenker 
 Oslo byleksikon
 
 

Kirker i Oslo
Kulturminner i bydel St. Hanshaugen
Norske kirker fra 1974
Bydel St. Hanshaugen
Fagerborg
Døveprostiet
1900-tallet i Oslo
DJ Kool Herc

DJ Kool Herc (Clive Campbell) blir ofte omtalt som Gudfaren til hiphop. Han ble født i Kingston på Jamaica i 1955, men flyttet senere til The Bronx i New York. Her arrangerte han block parties som fort ble populære. Han ga plass i sangene han spilte til små breaks hvor B-Boysa kunne breake. Dette er et av de karakteristiske trekkene til Herc. Herc var også skaperen av rapgruppa Kool Herc and The Herculoids.

Eksterne lenker 
 
 
 

Musikere fra USA
Personer fra Kingston
Personer fra New York City
Ellingsrud kirke

Ellingsrud kirke er en arbeidskirke innviet 14. juni 1981 kl.10.00, plassert på Ellingsrudåsen, ved Ellingsrudåsen senter i bydel Alna i Oslo. Kirken er soknekirke for Ellingsrud menighet som ble opprettet i 1972 i Østre Aker prosti. Kirken er bygget i tre, og kledd med syrevasket tegl. Ellingsrud ble eget sokn med egen sokneprest i 2003. Tidligere lå menigheten under Høybråten sokn.

Biskop Andreas Aarflot (biskop i Oslo fra 1978) var med på vigslingsgudstjenesten den 14. juni 1981. Tilsvarende kirkebygg er oppført på Rødtvedt og Fossum i Oslo samt på Langhus i Akershus fylke.

Kirken har 550 sitteplasser. Den har eget menighetsrom som kan leies av soknets befolkning. Kirken inneholder også eget menighetskontor. I kirkens kjeller ligger «Kulturkjelleren», utstilling og utsalg for lokale kunstnere og håndverkere.

Kirkens tårn er frittstående ved veien inn til kirken. Klokkestøperiet Olsen Nauen installerte kirkens klokkespill som består av 12 klokker. Dette kan spilles ved hjelp av et elektrisk klaviatur. De to største klokkene kan benyttes som kirkeklokker til ringing og kiming, der den største klokken veier 95 kg med tone kvint.

Kirkens altertavle er utført av billedkunstner Ingegjerd Pettersen-Hagh. Den består av tre deler: Hovedbildet i midten viser Jesus som den oppstande Herre som trer ut av graven og dødsriket for å være sammen med oss her og nå. På det andre sidebildet er malt Jesus som vasker føttene til apostelen Peter for å illustrere «diakonien som en stående utfordring», slik kunstneren selv uttrykte det i et intervju fra 1997. På det andre sidebildet ser vi kvinnene ved graven. Pettersen-Hagh har også utført glassmaleriet med den hvite duen, Den hellige ånd, samt bildet «Jesus i drabantbyen» som ble brukt i Kirkekjeller'n og som ble hengt opp i kirkestua i kirken.

Kirkens orgel ble installert i 1994. Det er bygget hos Ryde og Berg, og har 16 stemmer.

Oslo Indremisjon (Kirkens Bymisjon) ansatte i 1972 Eivind Willoch som drabantbyprest og den første presten i Ellingsrud menighetskrets som lå under Høybråten sokn. Menigheten holdt da til i Kirkekjeller'n i en innredet sokkeletasje i en boligblokk på Karihaugen, Henrik Sørensens vei 2.

Drabantbyprest, senere kapellan, Trond Tveit Selvik overtok etter Eivind Willoch i 1979. Ingeborg Midtømme var kapellan 1988-1992, Ingunn Rinde fra 1993-2000. Bodil Slørdal fra Råde i Østfold overtok som kapellan i 2000 og ble i 2003 den første soknepresten i Ellingsrud menighet. Sokneprest Klara Midlang (senere Vogl) har vært ansatt siden 2005, formelt tilsatt fra 15. mars 2007.

Eksterne lenker 
 Ellingsrud og Furuset menighet
 Oslo byleksikon
 

Kirker i Oslo
Kirker i Østre Aker prosti
Bydel Alna
Norske kirker fra 1981
Østlandets Musikkonservatorium

Østlandets Musikkonservatorium var en norsk musikerutdanning, etablert i 1959 som Veitvet Musikkskole. Den fusjonerte i 1994 med Høgskolen i Oslo, og ble i 1996 overført til Norges musikkhøgskole. 

Entreprenøren Olav Selvaag etablerte skolen på Veitvet i Oslo. I 1968 skiftet skolen navn til Veitvet Musikkonservatorium, og ble organisert i tre nivådelte avdelinger: musikkskole for barnehage- og grunnskolebarn, musikkfagskole for ungdom 16–19 år, og en konservatorieavdeling for musikkstudenter som ville gjøre musikk til yrke.

Høsten 1973 ble Veitvet Musikkonservatorium donert fra Selvaag til Oslo kommune. Musikkfagskolen ble i 1976 overført til Manglerud videregående skole og omdannet til musikklinje. Musikkskoleavdelingen ble omdannet til en kommunal musikkskole for Oslo, først som prøveordning i 1978, fast etablert fra 1980.

Konservatoriet fikk landets første musikkterapeutiske utdanning (1978). Staten overtok i 1988 og innlemmet Buskerud Musikkonservatorium i 1989. Konservatoriet ble en del av Høgskolen i Oslo, avdeling for estetiske fag (1994), og overført til Norges musikkhøgskole (1996).

Skolens lokaler ved Carl Berners plass ble også brukt av Norges musikkhøgskole inntil et nybygg sto ferdig i 2007. Per Selberg var rektor fra 1968 til 1986. Kaare Sæther og Leif Jørgensen var lærere her.

Kilder
 Aftenposten, 9.11.1984. Ragnhild Plesner: ''Østlandets Musikkonservatorium: Fest for de ti år

Tidligere utdanningsinstitusjoner i Oslo
Utdanningsinstitusjoner etablert i 1959
Tidligere høgskoler i Norge
Musikkinstitusjoner
The Mamas and the Papas

The Mamas and The Papas er en amerikansk folk-rockgruppe dannet i 1965. Gruppen ble raskt veldig populær med sine karakteristiske vokalharmonier og melodier som «California Dreamin'», «Monday Monday» og «Dedicated to the One I Love». Gruppen ble oppløst allerede i 1968, men rakk å spille en betydelig rolle i fremveksten av hippiekulturen i California.

Medlemmer
 Michelle Phillips
 Cass Elliot
 John Phillips
 Denny Doherty

Diskografi
The Mamas and the Papas' plateutgivelser ble  produsert på linsens for Dunhill Records av RCA Victor for det europeiske markedet. I 1967 ble dette platekompaniet solgt til ABC Records og fikk da navnet ABC-Dunhill. Omkring 1973 gikk ABC-Dunhill til det skritt å slette alle flerspor-innspillingene og mono-masterne til gruppa, fordi de anså dem for å være foreldet og for dyre å ta vare på; Jay Lasker (1924–1989), Den russiske immigrantsønnen Lasker arbeidet i ulike plateselskaper i over førti år, og var i lengre perioder knyttet til Decca, Vee-Jay, Reprise, Dunhill, ABC-Dunhill, Ariola, og til sist for Motown Records medgrunnlegger av Dunhill, og på det aktuelle tidspunkt president i ABC, er vanligvis den som blir holdt ansvarlig for det som skjedde med de originale tapene. De originale innspillingene med The Mamas and the Papas, og med flere andre artister på samme platemerke, f.eks. Three Dog Night, er derfor tapt, slik at det har vært nødvendig å skape digital versjoner av stereoalbumenes mastre, som ofte er andre- eller tredje-generasjons taper. Dette er grunnen til at lydkvaliteten på gjenutgivelsene ikke lever opp til de beste fra 1960-tallet. I 2012 fant Sundazed Records i England en monomaster av If You Can Believe Your Eyes and Ears, som de utga både som 180-grams vinylplate og i en «limited edition» med opplag på bare 500 eksemplarer av en CD-singel.<ref>[https://archive.is/20120913071449/http://www.sundazed.com/shop/product_info.php?products_id=2066 The Mamas and the Papas: If You Can Believe Your Eyes and Ears,]. Sundazed.com. Besøkt 31. mars 2015.</ref>

Studioalbum

Den dobbelte DVD-en The Mamas & The Papas: All The Leaves Are Brown. The Golden Era Collection (MCA 088 112 653) inneholder de ovennevnte LP-ene, bortsett fra People Like Us og i tillegg fire singelversjoner.

Livealbum

Singelplateutgivelser

 Referanser 

Kilder
Ann Moses: «Mamas and Papas: all shapes and sizes!» (p. 46). I: Bob Dylan and the Folk Rock Boom 1964-1974. Uncut presents NME Originals'' Volume 2, Issue 5, 2005.

Eksterne lenker  
 
 
 

Musikkgrupper fra USA
Band etablert i 1965
Medlemmer av Rock and Roll Hall of Fame
1965 i USA
Grønland kirke

Grønland kirke er en langkirke fra 1869. På tårnet står 1868, men optimismen var noe stor, så ferdigstillelsen var i 1869 med innvielse 3. mars dette året. Kirken ligger i Grønlandsleiret 34 på Grønland i bydel Gamle Oslo i Oslo og går ofte under navnet "Østkantens katedral". Kirkens arkitekt var Wilhelm von Hanno.

Byggverket er i tegl og oppført i nyromansk stil. Kirken har idag 800 sitteplasser, men ble opprinnelig bygget for 1399. Det gjør kirken til Oslos største, ganske interessant i forhold til bydelsutviklingen, som pr 2014 har et av Oslos laveste medlemstall i Den norske kirke. Før sammenslåingen med Gamlebyen menighet i 2013 hadde daværende Grønland menighet landets laveste medlemsandel i Den norske kirke, ca 33% av befolkningen. Sammenslåingen med Gamlebyen menighet og utbyggingen av nye boligområder på Sørenga og i Bjørvika gjør at medlemsandelen i dag er vesentlig høyere.

Kirken er kjent for sin gode akustikk med en lang, men samtidig presis etterklang. Den benyttes mye til konserter.

Grønland menighet ble etablert i 1861 og har fra 01. januar navnet Gamlebyen og Grønland menighet. Gamlebyen kirke gikk fra samme dato ut av bruk som sognekirke. Den nåværende menighet omfatter også flere tidligere nedlagte menigheter: Tøyen småkirkemenighet, Wexels menighet og deler av Vaterland småkirkemenighet. Menigheten eide og drev frem til 2015 Vestasol leirsted på Larkollen utenfor Moss (solgt 2015).

Menigheten har også eget menighetshus i Grønlandsleiret 41, mens menighetskontorene er samlokalisert med kontoret for Kirkene i Gamle Oslo i Grønlandsleiret 31. Sokneprest siden 2014 er Lars Martin Dahl og kapellan siden 2015 Sjur Atle Furali, mens organist er Olav Rune Ekeland Bastrup.  Tidligere prester og organister i Grønland er Rune Behring, Ivar Ruud (sokneprester), Sunniva Gylver (res.kap.), Arne J. Solhaug og komponisten Per Winge (organister).

Kirkens interiør er preget av rene, hvite flater med få utsmykningsdetaljer. Koret har såkalt apsidal eller halvsirkelformet avslutning med glassmalerier som fremstiller Jesus og de fire evangelister.

Kirken har et verdifullt orgel bygget av det tyske firmaet Walcker i 1877 til den nå revne Johanneskirken i Oslo, og som ble flyttet til Grønland i 1934. Orglet ble restaurert og fikk tilføyd et ryggpositiv i 1961 av firmaet Jørgensen Orgelfabrikk. Det har 27 stemmer. Orglet er ikke lenger spillbart.

Kulturminne 
Grønland kirke er et kulturminne og har nummer 84441 i Riksantikvarens kulturminnebase.

Litteratur 
 Oslo byleksikon

Eksterne lenker 
 
 Om menighetshuset på artemisia.no (avlest 11. mars 2020)

Kirker i Oslo
Kirker i Oslo domprosti
Religiøse byggverk fra 1868
Grønland (Oslo)
Kulturminner i bydel Gamle Oslo
1868 i Norge
Wilhelm von Hanno
Langkirker i Oslo bispedømme
1800-tallet i Oslo
Lena Boysen Hillestad

Lena Boysen Hillestad (født 20. april 1969 i Nittedal) tilhører den ypperste verdenseliten i hundekjøring nordisk stil, slede-, sprint- og barmark-hundekjøring. Hun vant i perioden 1984–2008 25 VM, 15 EM og 30 NM, i tillegg til en rekke andre titler. Boysen Hillestad tilhører Holmenkollen Hundekjørerklubb og er gift med Kjetil Hillestad, som deler hennes interesse for sporten.

Ekteparet Hillestad deltok i VM i Gafsele i Sverige i 2007, der Lena Boysen Hillestad til slutt vant sølv i 4-spann og ektemannen bronse med sitt 11-spann (han startet med 16 hunder) i nordisk stil. Tidligere i år vant dessuten Lena Boysen Hillestad nok et NM med sitt 4-spann.

Boysen Hillestad har vært svært sentral i utviklingen av greyster, en type trekkhund som er avlet spesielt med tanke på fart og utholdenhet.

Referanser

Eksterne lenker 
 
 

Norske hundekjørere
Kongepokalvinnere i hundekjøring
Mesternes Mester-deltakere
Personer fra Nittedal kommune
Cato Hansen

Cato Hansen (født 26. mai 1988 i Stavanger) er en norsk fotballspiller som spiller for Rosseland, han er spiss, men bekler også kantrollen.

Hansen har tidligere spilt for Bryne, samt vært på utlån til Klepp. Før 2009-sesongen gikk han til Brann og han debuterte i Tippeligaen for Brann i første serierunde 2009 mot Sandefjord, da han ble byttet inn og spilte de siste 35 minuttene.

Hansen var høsten 2009 på utlån til Løv-Ham. På grunn av en skade gikk han glipp av siste del av sesongen, men han skåret seks mål på de ni kampene han spilte for laget og ble med det toppskårer for laget.

Etter 2010-sesongen signerte han kontrakt med Sogndal, samtidig som Piotr Leciejewski gikk fra Sogndal til Brann og Kenneth Udjus også gikk fra Brann til Sogndal.

Den 29. mars 2012 signerte han en etårskontrakt med Sandefjord.

Spiller i dag for Rosseland B hvor han tidvis dominerer.

Han er sønn av tidligere fotballspiller Hugo Hansen og bror til fotballspillerne Hege Hansen og Tuva Hansen.

Referanser

Eksterne lenker 
 

Norske fotballspillere
Fotballspillere for SK Brann
Fotballspillere for Løv-Ham Fotball
Fotballspillere for Bryne FK
Fotballspillere for Sogndal Fotball
Fotballspillere for Sandefjord Fotball
Personer fra Stavanger kommune
Fødsler i 1988
Frode Nyeng

Frode Nyeng (født 12. januar 1970 i Trondheim) er dosent i filosofi ved NTNU Handelshøyskolen i Trondheim, tidligere Trondheim Økonomiske Høgskole (HiST). 

Nyeng er utdannet siviløkonom ved Høgskolen i Bodø i 1993 og ble i 1996 cand.philol. i filosofi ved NTNU. Han har siden da vært ansatt ved Handelshøyskolen i Trondheim og arbeidet i grensesnittet mellom økonomi og filosofi med særlig fokus innen etikk, forbrukeradferd og metodefag.

Han har vært en aktiv skribent og har publisert et omfattende antall fagbøker, lærebøker, artikler med mer.

Bibliografi 
 Forbrukerforståelse (2019)
Hva annet er også sant (2017)
 Noen ganger skal man lyve (2014)
 Nøkkelbegreper i forskningsmetode og vitenskapsteori (2012)
 Etikk og samfunnsansvar, Historie, teori og ledelse (2011)
 Nytelse (2010)
 A not very american perspective on corporate social responsibility (2007)
 Tall tolkning og tvil – bak metodevalg i økonomi, ledelse og markedsføring (2006, red. sammen med Grete Wennes)
 Følelser i filosofi vitenskap og dagligliv (2006)
 Kan organisasjoner føle? (2005, red. sammen med Grete Wennes).
 Vitenskapsteori for økonomer (2004)
 Forbruk (2004, medforfatter)
 Eksistensens filosofi (2003)
 Etikk og økonomi (2002)
 Det autentiske menneske (2000)
 Forbrukeren – helt skurk eller offer (2000, medforfatter)
 Etiske teorier (1999)

Eksterne lenker 
 Hva annet er også sant
 Essay i Kraftverk53
 Noen ganger skal man lyve
 Nøkkelbegreper i forskningsmetode og vitenskapsteori
 Etikk og samfunnsansvar
 Nytelse
 A not very american perspective...
 Kronikk i Dagbladet april 2003
 Helse er usunt – og andre kraftsalver
 Naturlig angst – mellom himmel og jord
 Publikasjoner i Bibsys

Norske filosofer
Norske sakprosaforfattere
Fødsler i 1970
Lillomarkskapellet

Lillomarkskapellet er et kapell bygget på dugnad i 1965, beliggende 340 meter over havet ved Sørskogen i Lillomarka i Nittedal. Kapellet har ca 40 sengeplasser. Det tilhører Norges Kristelige Student- og Skoleungdomslag (NKSS). Stedet leies ut som leirsted, og det arrangeres for tiden ikke faste gudstjenester i kapellet.

Kapellet er tilgjegelig med bil fra Nittedal. Fra Grorud og Ammerud følges veiene til Lilloseter. Derfra går det merket sti til Kjulstjern. Kapellet ligger 500 meter mot nord.

Etter å ha vært stengt i flere år gjennomgikk Lillomarkskapellet i 2013-2014 en betydelig rehabilitering og gjenåpnet den 24. oktober 2014. Leirstedet har nå fått nytt kjøkken, rehabiliterte rom, moderne brannsikring og strømstyring. Kapellet er også utstyrt med kortreist vann og avløp i form av et miljøvennlig renseanlegg med sterile piletrær.

Historie 
Klokkestolen ble flyttet fra Lilleborg menighets gamle sognekirke i Holsts gate 3, i 1966. Fundamentet til klokkestøpulen er fortsatt bevart ved Holsts gate.

Referanser

Eksterne lenker 
 Skiforeningens markadatabase
 Nittedalsporten om Lillomarkskapellet

Kirker i Nittedal
Lillomarka
Norske kirker fra 1965
Upsete stasjon

Upsete stasjon på Upsete er i dag en holdeplass for lokaltog mellom Bergen/Voss og Myrdal på Bergensbanen. Stasjonen ligger 850,2 moh i Aurland kommune i Sogn og Fjordane. Den befinner seg mellom Vieren holdeplass og Myrdal stasjon og den vestre munningen på Gravhalstunnelen ligger like øst for holdeplassen.

Opset stoppested åpnet i 1908 og ble oppgradert til stasjon i 1917. I 1921 ble navnet endret til Upsete. Stasjonen ble nedgradert til holdeplass i 1932 og blir idag bare betjent av lokaltog. Om sommeren er Upsete også holdeplass for turisttoget mellom Voss og Ål. Den vestre delen av Rallarvegen går mellom Upsete og Mjølfjell  ungdomsherberge.

Upsete Fjellstove ligger 200 meter øst for Upsete holdeplass. 

Tidligere samferdselsminister Kjell Opseths farfar var anleggsarbeider på Bergensbanen og tok etternavn etter arbeidsstedet sitt da han flyttet hjem til Førde og kjøpte småbruk der.

Litteratur 
 
 
 
 Dag H. Nestegard Hestehandlaren - Kjell Opseth ein biografi Samlaget 2017 ISBN 9788252193824

Eksterne lenker 

 Upsetedalen Vel

Jernbanestasjoner på Bergensbanen
Jernbanestasjoner i Vestland
Jernbanestasjoner åpnet i 1908 i Norge
Jernbanebyggverk i Aurland
Kvamsøy Brimer

Brimer Kvamsøy AS på Kvamsøya i Sande på Sunnmøre er en produsent av tanker, vannbasseng og siloer av glassfiberarmert plast.

Historikk 
Siden starten i 1974, har man utviklet tanksystemet BRIMER – et fleksibelt og robust tanksystem som tilpasses en rekke forskjellige markedskrav. 

BRIMER tanker er blitt kjent for sine sine hvite, glatte, hygieniske, helt tette og vedlikeholdsfrie innsider, lang levetid og rasjonell montering. Konseptet er utviklet i samarbeid med kunder, medarbeidere og leverandører.

Eksterne lenker
 Heimeside til Brimer

Norske industriselskaper
Sande (Møre og Romsdal)
Selskaper etablert i 1974
Næringsliv i Møre og Romsdal